
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI
	  Bucureşti, 13 aprilie 2010
  PL-x  54/2010 


A V I Z

asupra proiectului de Lege pentru completarea 
Legii nr.13/2007 privind energia electrică
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea Legii nr.13/2007 privind energia electrică, publicată în Monitorul Oficial, Partea I, nr.525 din 22 iulie 2003, cu modificările şi completările ulterioare, trimis cu adresa  nr. PL-x 54 din 16 martie 2010 şi înregistrat cu nr. 31/151 din 17 martie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege în şedinţa din  data de 24 februarie 2010.
Proiectul de lege are ca obiect de reglementare completarea Legii nr.13/2007 privind energia electrică, publicată în Monitorul Oficial, Partea I, nr.525 din 22 iulie 2003, cu modificările şi completările ulterioare, în sensul stabilirii clare a termenelor de intervenţie pentru restabilirea alimentării cu energie electrică în cazul întreruperilor neplanificate în scopul protecţiei utilizatorilor.
Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din data de 13 aprilie 2010.

Membrii Comisiei juridice, de disciplină şi imunităţi au examinat iniţiativa legislativă supusă avizării, expunerea de motive şi avizul favorabil al Consiliului Legislativ, cu observaţii şi propuneri, înregistrat sub nr.1127 din 5 octombrie 2009, precum şi punctul de vedere al Guvernului României transmis prin adresa nr. 422 din 19 februarie 2010, care nu susţine adoptarea proiectului legislative. 

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege.
În raport de obiectul şi conţinutul reglementării, proiectul de lege  face parte din categoria legilor ordinare. 

